# พ.ศ. 2559
พุทธศักราช 2559 ตรงกับปีคริสต์ศักราช 2016 เป็นปีอธิกสุรทินที่วันแรกเป็นวันศุกร์ และเป็น
 ปีวอก อัฐศก จุลศักราช 1378 (วันที่ 16 เมษายน  เป็นวันเถลิงศก)

 ผู้นำประเทศไทย 

 พระมหากษัตริย์:
พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร (พ.ศ. 2489 – พ.ศ. 2559)
พระบาทสมเด็จพระวชิรเกล้าเจ้าอยู่หัว (พ.ศ. 2559 – ปัจจุบัน)

 นายกรัฐมนตรี: พลเอกประยุทธ์ จันทร์โอชา (24 สิงหาคม พ.ศ. 2557 – 22 สิงหาคม พ.ศ. 2566)

 เหตุการณ์ 
 มกราคม 
 3 มกราคม – ประเทศซาอุดีอาระเบียตัดความสัมพันธ์ทางทูตกับประเทศอิหร่าน สืบเนื่องจากการประหารชีวิตเชคนิมร์ อัล นิมร์
 8 มกราคม – โคอากิง กุซมัง ผู้เป็นที่รู้จักอย่างกว้างขวางในนามนักค้ายาเสพติดทีทรงอำนาจที่สุดในโลก ถูกจับกุมอีกครั้งหลังหลบหนีออกจากเรือนจำที่มีระบบรักษาความปลอดภัยระดับสูง"'El Chapo': Sean Penn interviewed Guzman before recapture". BBC. 10 มกราคม 2016. สืบค้นเมื่อ 31 ตุลาคม 2016.
 16 มกราคม – ทบวงการพลังงานปรมาณูระหว่างประเทศประกาศว่าประเทศอิหร่านรื้อโครงการนิวเคลียร์ของตนเพียงพอแล้ว ทำให้สหประชาชาติยกเลิกวิธีการบังคับทันที
17 มกราคม – บารัก โอบามา ประธานาธิบดีสหรัฐ ประกาศสถานการณ์ฉุกเฉิน ในฟลินต์ รัฐมิชิแกน เนื่องจากเกิดวิกฤตน้ำประปาปนเปื้อนสารตะกั่ว
 28 มกราคม – องค์การอนามัยโลกประกาศให้ไวรัสซิกาเป็นโรคระบาด

 กุมภาพันธ์ 
 7 กุมภาพันธ์ – ประเทศเกาหลีเหนือปล่อยจรวดพิสัยไกลสู่อวกาศ ซึ่งละเมิดสนธิสัญญาของสหประชาชาติหลายฉบับและกระตุ้นการประณามจากทั่วโลก
 11 กุมภาพันธ์ – นักวิทยาศาสตร์ประกาศการตรวจพบครั้งแรกของคลื่นความโน้มถ่วง ซึ่งถูกทำนายไว้โดยทฤษฎีสัมพัทธภาพทั่วไปของอัลเบิร์ต ไอน์สไตน์
 12 กุมภาพันธ์ – สมเด็จพระสันตะปาปาฟรานซิสและอัครบิดรคีริลล์ร่วมลงนามในประกาศการร่วมมือกันระหว่างคริสตจักรโรมันคาทอลิกกับศาสนจักรออร์โธดอกซ์รัสเซีย ในการประชุมระหว่างผู้นำของทั้งสองนิกาย ที่จัดขึ้นเป็นครั้งแรกนับตั้งแต่สังฆเภทในปี ค.ศ. 1054"Unity call as Pope Francis holds historic talks with Russian Orthodox Patriarch". BBC. 13 กุมภาพันธ์ 2016. สืบค้นเมื่อ 31 ตุลาคม 2016.

 มีนาคม
 14 มีนาคม – องค์การอวกาศยุโรปและองค์การอวกาศสหพันธรัฐรัสเซียปล่อยยานร่วมเอ็กโซมารส์เทรสแก๊สออร์บิเตอร์ ในภารกิจ ณ ดาวอังคาร
 22 มีนาคม – เกิดเหตุก่อการร้ายในกรุงบรัสเซลส์ ประเทศเบลเยี่ยม บริเวณท่าอากาศยานซาเวนเทมและพื้นที่อื่น ๆ มีผู้เสียชีวิตอย่างน้อย 32 คน และบาดเจ็บอย่างน้อย 250 คน
 24 มีนาคม – ราดอวาน คาราจิช อดีตประธานาธิบดีสาธารณรัฐเซิร์ปสกา ถูกตัดสินจำคุก 40 ปี ฐานก่ออาชญากรรมต่อมนุษยชาติและฆ่าล้างเผ่าพันธุ์ในสงครามบอสเนียRadovan Karadzic jailed for Bosnia war Srebrenica genocide. bbc.com. 24 มีนาคม 2016. สืบค้นเมื่อ 5 มิถุนายน 2016. 

 เมษายน
 2 เมษายน – เกิดเหตุยิงปะทะกันระหว่างกองกำลังของอาร์เมเนียและอาเซอร์ไบจานบริเวณเหนือดินแดนพิพาทนากอร์โน-คาราบัค มีผู้เสียชีวิตอย่างน้อย 193 คน

 พฤษภาคม 
 19 พฤษภาคม – เครื่องบินสายการบินอียิปต์แอร์ เที่ยวบินที่ 804 ตกลงในทะเลเมดิเตอเรเนียนพร้อมผู้โดยสาร ลูกเรือ และเจ้าหน้าที่รักษาความปลอดภัย รวมทั้งสิ้น 66 คน ระหว่างเดินทางจากกรุงปารีส ประเทศฝรั่งเศส ไปยังกรุงไคโร ประเทศอียิปต์EgyptAir flight MS804 from Paris to Cairo crashed - Hollande. bbc.com. 19 พฤษภาคม 2016. สืบค้นเมื่อ 4 มิถุนายน 2016. 

 มิถุนายน 
 1 มิถุนายน – อุโมงค์ฐานกอทท์ฮาร์ด อุโมงค์รถไฟที่ยาวและลึกที่สุดในโลก สร้างขึ้นเพื่อลอดผ่านเทือกเขาแอลป์ในประเทศสวิตเซอร์แลนด์ เปิดใช้งานเป็นวันแรก
 23 มิถุนายน – สหราชอาณาจักรจัดการออกเสียงประชามติเพื่อให้ความเห็นชอบหรือไม่เห็นชอบในการแยกตัวออกจากสหภาพยุโรป ผลคือ มีผู้เห็นชอบให้แยกตัวมากกว่าผู้ไม่เห็นชอบ ร้อยละ 51.9 ต่อร้อยละ 48.1 
 28 มิถุนายน – เกิดเหตุก่อการร้ายกราดยิงและระเบิดพลีชีพที่ท่าอากาศยานอตาเติร์ก กรุงอิสตันบูล ประเทศตุรกี เป็นเหตุให้มีผู้เสียชีวิต 47 ราย (รวมมือระเบิด) และผู้บาดเจ็บ 239 รายDavid Caplan, Emily Shapiro, and Morgan Winsor, 

 กรกฎาคม 
 1 กรกฎาคม – ประเทศลัตเวีย เข้าร่วมเป็นสมาชิกลำดับที่ 35 ขององค์การเพื่อความร่วมมือทางเศรษฐกิจและการพัฒนา
 4 กรกฎาคม – ยานอวกาศจูโนของนาซาเดินทางถึงวงโคจรของดาวพฤหัสบดี
 12 กรกฎาคม – ประเทศฟิลิปปินส์ชนะคดีอนุญาโตตุลาการซึ่งยื่นฟ้องที่ศาลอนุญาโตตุลาการ ว่าด้วยความชอบด้วยกฎหมายที่ประเทศจีนเรียกร้อง การอ้างเส้นประเก้าเส้น เหนือทะเลจีนใต้ ภายใต้ภายใต้อนุสัญญาสหประชาชาติว่าด้วยกฎหมายทะเล
 15 กรกฎาคม – กองทัพตุรกีพยายามรัฐประหารประธานาธิบดีเรเจป ไตยิป แอร์โดอัน แต่ไม่สำเร็จ
 22 กรกฎาคม – บริษัทเครื่องใช้ไฟฟ้าฟุไนของญี่ปุ่นผลิตเครื่องบันทึกวีดิโอเทปเครื่องสุดท้าย
 26 กรกฎาคม – เครื่องบินโซลาร์อิมพิวส์ 2 เป็นอากาศยานพลังงานแสงอาทิตย์ลำแรกของโลกที่เดินทางรอบโลกสำเร็จ

 สิงหาคม 
 5-21 สิงหาคม – โอลิมปิกฤดูร้อน 2016 ณ เมืองริโอ เดอ จาเนโร ประเทศบราซิล
 7 สิงหาคม – วันออกเสียงประชามติเพื่อให้ความเห็นชอบหรือไม่เห็นชอบร่างรัฐธรรมนูญแห่งราชอาณาจักรไทยและประเด็นคำถามเพิ่มเติมจากสภานิติบัญญัติแห่งชาติราชกิจจานุเบกษา. ประกาศคณะกรรมการการเลือกตั้ง เรื่อง กำหนดวันออกเสียงประชามติ. เล่ม 133 ตอนที่ 32 ก หน้า 11. 20 เมษายน 2559.
 31 สิงหาคม – วุฒิสภาแห่งสหพันธ์สาธารณรัฐบราซิลลงคะแนนเสียง 61-20 ถอดถอนจิลมา รูเซฟ พ้นจากตำแหน่งประธานาธิบดี

 กันยายน 
 9 กันยายน – รัฐบาลเกาหลีเหนือทดสอบอาวุธนิวเคลียร์เป็นครั้งที่ 5 โดยมีรายงานว่าเป็นการทดสอบครั้งที่ใหญ่ที่สุด ผู้นำหลายประเทศประนามการกระทำดังกล่าว
 28 กันยายน – ฝ่ายสืบสวนนานาชาติกรณีเครื่องบินสายการบินมาเลเซียแอร์ไลน์ เที่ยวบินที่ 17 ถูกยิงตกในประเทศยูเครน เมื่อวันที่ 17 กรกฎาคม 2557 สรุปว่า เครื่องบินลำดังกล่าวถูกยิงโดยขีปนาวุธบุ๊ก ที่ยิงมาจากพื้นที่ภายใต้การควบคุมของกลุ่มกบฏฝ่ายสนับสนุนรัสเซีย"MH17: Buk missile finding sets Russia and west at loggerheads," The Guardian. 28 กันยายน 2016. สืบค้นเมื่อ 18 ตุลาคม 2559
 30 กันยายน – เจ้าหน้าที่ตำรวจอิตาลีพบภาพวาดของฟินเซนต์ ฟัน โคค 2 ภาพที่ถูกขโมยไปจากพิพิธภัณฑ์ฟันโคค กรุงอัมสเตอร์ดัม ประเทศเนเธอร์แลนด์ ตั้งแต่วันที่ 7 ธันวาคม 2545

 ตุลาคม 
 13 ตุลาคม –
 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จสวรรคต
สาธารณรัฐมัลดีฟส์ประกาศออกจากการเป็นสมาชิกเครือจักรภพแห่งประชาชาติ
 15 ตุลาคม – ประเทศสมาชิก 150 ประเทศจัดทำข้อตกลงร่วมกันงดใช้สารไฮโดรฟลูออโรคาร์บอนส์ ในการประชุมโครงการสิ่งแวดล้อมแห่งสหประชาชาติ ณ ประเทศรวันดาMatt McGrath. "Climate change: 'Monumental' deal to cut HFCs, fastest growing greenhouse gases". BBC. 15 ตุลาคม 2016. สืบค้นเมื่อ 28 ตุลาคม 2016.

 พฤศจิกายน 
 8 พฤศจิกายน – รัฐบาลอินเดียประกาศยกเลิกธนบัตรมูลค่า 500 และ 1,000 รูปี เพื่อแก้ปัญหาการถือครองเงินนอกระบบ (black money) ทั้งนี้ ทางการได้จัดพิมพ์ธนบัตรใหม่พร้อมเปิดให้ประชาชนนำธนบัตรเก่ามาแลกเป็นธนบัตรใหม่ได้ภายใน 50 วัน "สถานการณ์การยกเลิกธนบัตรอินเดียมูลค่า 500 และ 1,000 รูปี (สถานะ ณ วันที่ 19 พฤศจิกายน 2559)". สถานเอกอัครราชทูต ณ กรุงนิวเดลี. 19 พฤศจิกายน 2559. สืบค้นเมื่อ 8 มกราคม 2560.

 ธันวาคม 
 19 ธันวาคม 
 เกิดเหตุลอบสังหารอันเดรย์ คาร์ลอฟ เอกอัครราชทูตรัสเซียประจำประเทศตุรกี ณ กรุงอังการา ประเทศตุรกี"Russian ambassador to Turkey Andrei Karlov shot dead in Ankara". BBC. 20 ธันวาคม 2016. สืบค้นเมื่อ 29 ธันวาคม 2016.
 ผู้ก่อการร้ายขับรถบรรทุกชนคนในตลาดคริสต์มาส กรุงเบอร์ลิน ประเทศเยอรมนี มีผู้เสียชีวิต 12 ราย บาดเจ็บ 48 ราย

 วันเกิด 

 5 กุมภาพันธ์ – เจ้าชายจิกมี นัมเกล วังชุก มกุฎราชกุมารแห่งภูฎาน พระราชโอรสในสมเด็จพระราชาธิบดีจิกมี เคเซอร์ นัมเกล วังชุก และสมเด็จพระราชินีเจตซุน เพมา วังชุก
 2 มีนาคม – เจ้าชายออสการ์ ดยุกแห่งสกอเน พระโอรสในเจ้าหญิงวิกตอเรีย มกุฎราชกุมารีแห่งสวีเดนและเจ้าชายดาเนียล ดยุกแห่งเวสเตร์เยิตลันด์
 19 เมษายน – เจ้าชายอเล็กซันเดอร์ ดยุกแห่งเซอเดร์มันลันด์พระโอรสใน เจ้าชายคาร์ล ฟิลิป ดยุกแห่งแวร์มลันด์ และ เจ้าหญิงโซเฟีย ดัชเชสแห่งแวร์มลันด์

 วันถึงแก่กรรม 

thumbnail|120px|พระธรรมสิงหบุราจารย์ (จรัญ ฐิตธมฺโม)
thumbnail|120px|เดวิด โบอี
thumbnail|120px|ทฤษฎี สหวงษ์
 มกราคม 
 1 มกราคม – จอร์จ อเล็กซานดรูว นักแสดงชายชาวโรมาเนีย (เกิด 21 พฤศจิกายน พ.ศ. 2500)
 2 มกราคม – เชคนิมร์ อัล นิมร์ นักกิจกรรมทางศาสนาชาวซาอุดิอาระเบีย (เกิด พ.ศ. 2502)
 4 มกราคม – เฟร์นันโด บาร์ราชีนา นักฟุตบอลชาวสเปน (เกิด 24 กุมภาพันธ์ พ.ศ. 2502)
 5 มกราคม – บ๊อบ อาร์มสตรอง นักบาสเกตบอลชาวอเมริกัน (เกิด 17 มิถุนายน  พ.ศ. 2476)
 7 มกราคม – 
 เจ้าหญิงอัชราฟ ปาห์ลาวี นักเขียนชาวอิหร่าน (เกิด 26 ตุลาคม พ.ศ. 2462)
 กลาส บักเกอร์ นักฟุตบอลชาวดัตช์ (เกิด 22 เมษายน พ.ศ. 2469)
 10 มกราคม – 
 เดวิด โบอี นักร้องและนักแต่งเพลงชาวอังกฤษ (เกิด 8 มกราคม พ.ศ. 2490)
 เตโอฟิล โกเดรียนู นักฟุตบอลชาวโรมาเนีย (เกิด 1 กุมภาพันธ์ พ.ศ. 2484)
 14 มกราคม – แอลัน ริกแมน นักแสดงชาวอังกฤษ (เกิด 21 กุมภาพันธ์ พ.ศ. 2489)
 15 มกราคม – มานวยล์ เบลัซเกซ นักฟุตบอลชาวสเปน (เกิด 24 มกราคม พ.ศ. 2486)
 18 มกราคม – เกล็นน์ เฟรย์ นักดนตรีชาวอเมริกัน (เกิด 6 พฤศจิกายน 2491)
 24 มกราคม – มาร์วิน มินสกี นักวิทยาศาสตร์คอมพิวเตอร์ชาวอเมริกัน (เกิด 9 สิงหาคม พ.ศ. 2470)
 25 มกราคม – พระธรรมสิงหบุราจารย์ (จรัญ ฐิตธมฺโม) พระวิปัสสนาจารย์ อดีตเจ้าอาวาสวัดอัมพวัน จังหวัดสิงห์บุรี (เกิด 15 สิงหาคม พ.ศ. 2471)

 กุมภาพันธ์ 
 4 กุมภาพันธ์ – เอ็ดการ์ มิตเชล นักบินอวกาศชาวอเมริกัน (เกิด 17 กันยายน พ.ศ. 2473)
 16 กุมภาพันธ์ – บูทรอส บูทรอส-กาลี นักการทูตชาวอียิปต์และเลขาธิการสหประชาชาติ (เกิด 14 พฤศจิกายน พ.ศ. 2465)
 19 กุมภาพันธ์ –
 ฮาร์เปอร์ ลี นักเขียนชาวอเมริกัน (เกิด 28 เมษายน พ.ศ. 2469)
 อุมแบร์โต เอโก นักเขียนและนักปรัชญาชาวอิตาลี (เกิด 5 มกราคม พ.ศ. 2475)

 มีนาคม 
thumbnail|120px|พันเอก (พิเศษ) ถนัด คอมันตร์
 3 มีนาคม – ถนัด คอมันตร์ นักการทูตและนักการเมืองชาวไทย (เกิด 9 พฤษภาคม พ.ศ. 2457)
 6 มีนาคม – แนนซี เรแกน นักแสดงและอดีตสตรีหมายเลขหนึ่งของสหรัฐ (เกิด 6 กรกฎาคม พ.ศ. 2464)
 8 มีนาคม – จอร์จ มาร์ติน โปรดิวเซอร์ นักเรียบเรียง นักประพันธ์เพลง และนักดนตรีชาวอังกฤษ (เกิด 3 มกราคม พ.ศ. 2469)
 21 มีนาคม – แอนดรูว์ โกรฟ วิศวกรและนักธุรกิจชาวฮังการี-อเมริกัน (เกิด 2 กันยายน พ.ศ. 2479)
 24 มีนาคม – โยฮัน ไกรฟฟ์ นักฟุตบอลและผู้จัดการทีมชาวดัตช์ (เกิด 25 เมษายน พ.ศ. 2490)
 31 มีนาคม  
 ซาฮา ฮาดิด สถาปนิกชาวอิรัก-อังกฤษ (เกิด 31 ตุลาคม พ.ศ. 2493)
 อิมเร เคอร์เตสซ์ นักเขียนและผู้ได้รับรางวัลโนเบลชาวฮังการี (เกิด 9 พฤศจิกายน พ.ศ. 2472)

 เมษายน 
120px|thumb|right|บรรหาร ศิลปอาชา
 3 เมษายน – เชซาเร มัลดีนี นักฟุตบอลและผู้จัดการทีมฟุตบอลชาวอิตาลี (เกิด 5 กุมภาพันธ์ พ.ศ. 2475)
 8 เมษายน -  วริศรา สวัสดิกุล ณ อยุธยา นักร้องและนักแสดงชาวไทย (เกิด 21 มิถุนายน พ.ศ. 2530)
 11 เมษายน –  ริชาร์ด แรนซัม นักธุรกิจชาวอเมริกัน (เกิด 13 กันยายน พ.ศ. 2462)
 20 เมษายน – ไชนา (โจน มารี ลอว์เลอร์) นักมวยปล้ำอาชีพและนักแสดงหญิงชาวอเมริกัน (เกิด 27 ธันวาคม พ.ศ. 2513)
 21 เมษายน – พรินซ์ โรเจอร์ส เนลสัน นักดนตรีชาวอเมริกัน (เกิด 7 มิถุนายน พ.ศ. 2501)
 23 เมษายน – บรรหาร ศิลปอาชา นายกรัฐมนตรีไทยคนที่ 21 (เกิด 19 สิงหาคม พ.ศ. 2475)
 30 เมษายน - แดง จิตกร นักร้องลูกทุ่งชาวไทย (เกิด 14 กุมภาพันธ์ พ.ศ.2513)

 พฤษภาคม 
 1 พฤษภาคม – แมดเดอเลน เลอโบ นักแสดงหญิงชาวฝรั่งเศส (เกิด 10 มิถุนายน พ.ศ. 2466)

 มิถุนายน 
120px|thumb|right|มูฮัมหมัด อาลี
 3 มิถุนายน – มูฮัมหมัด อาลี นักมวยสากลชาวอเมริกัน (เกิด 17 มกราคม พ.ศ. 2485)
 6 มิถุนายน – คิมโบ สไลซ์ นักต่อสู้แบบผสมชาวอเมริกันเชื้อสายบาฮามาส (เกิด 8 กุมภาพันธ์ พ.ศ. 2517)
 10 มิถุนายน – คริสตินา กริมมี นักร้องชาวอเมริกัน (เกิด 12 มีนาคม พ.ศ. 2537)
 19 มิถุนายน – แอนตัน เยลชิน นักแสดงชาวอเมริกันเชื้อสายรัสเซีย (เกิด 11 มีนาคม พ.ศ. 2532)

 กรกฎาคม  
 2 กรกฎาคม – แพทริก แมนนิง นายกรัฐมนตรีคนที่ 4 และ 6 แห่งสาธารณรัฐตรินิแดดและโตเบโก (เกิด 17 สิงหาคม พ.ศ. 2489)

 สิงหาคม 
thumb|169x169px|วัลเทอร์ เชล1 สิงหาคม – สมเด็จพระราชินีอานาแห่งโรมาเนีย สมเด็จพระราชินีแห่งโรมาเนีย (พระราชสมภพ 18 กันยายน พ.ศ. 2466)
 22 สิงหาคม – เซลลัปปัน รามนาทัน ประธานาธิบดีสิงคโปร์คนที่ 6 (เกิด 3 กรกฎาคม พ.ศ. 2467)
24 สิงหาคม – วัลเทอร์ เชล ประธานาธิบดีเยอรมนี 4 (เกิด 8 กรกฎาคม พ.ศ. 2462)

 กันยายน 
120px|thumb|right|แก้วขวัญ วัชโรทัย
 2 กันยายน – อิสลาม คารีมอฟ ประธานาธิบดีแห่งอุซเบกิสถาน (เกิด 30 มกราคม พ.ศ. 2482)
 25 กันยายน – อาร์โนลด์ พาล์มเมอร์ นักกอล์ฟชาวอเมริกัน (เกิด 10 กันยายน พ.ศ. 2472)
 28 กันยายน – ชิมอน เปเรซ ประธานาธิบดีแห่งอิสราเอล (เกิด 2 สิงหาคม พ.ศ. 2466)

 ตุลาคม 
 4 ตุลาคม – หม่อมราชวงศ์ศุภวัฒย์ เกษมศรี นักประวัติศาสตร์ (เกิด 26 ตุลาคม พ.ศ. 2475)
 13 ตุลาคม
 ดาริโอ โฟ นักเขียนและผู้ได้รับรางวัลโนเบลชาวอิตาลี (เกิด 24 มีนาคม พ.ศ. 2469)
 อันด์แซย์ กอปิตชึญสกี นักแสดงชาวโปแลนด์ (เกิด 15 เมษายน พ.ศ. 2477)
 120px|thumb|right|พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร
 พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร พระมหากษัตริย์ไทย (พระราชสมภพ 5 ธันวาคม พ.ศ. 2470)
 16 ตุลาคม – พระเจ้าคิเกลิที่ 5 แห่งรวันดา พระมหากษัตริย์รวันดา (พระราชสมภพ 26 มิถุนายน พ.ศ. 2479)
 22 ตุลาคม – เจ้าชายทากาฮิโตะ มิกาซะโนะมิยะ พระปิตุลาในสมเด็จพระจักรพรรดิอากิฮิโตะ (ประสูติ 2 ธันวาคม พ.ศ. 2458)
 23 ตุลาคม – 
 เคาะลีฟะฮ์ บิน ฮะมัด อัษษานี เจ้าผู้ครองรัฐกาตาร์ (ประสูติ 17 กันยายน พ.ศ. 2475)
 พีต เบินส์ นักร้องชาวอังกฤษ (เกิด 5 สิงหาคม พ.ศ. 2502)
29 ตุลาคม – แปน โสวัณ นายกรัฐมนตรีกัมพูชาคนที่ 32 (เกิด 15 เมษายน พ.ศ. 2479)

 พฤศจิกายน 
120px|thumb|right|ฟีเดล กัสโตร
 25 พฤศจิกายน – ฟีเดล กัสโตร ประธานาธิบดีคิวบาคนที่ 17 (เกิด 13 สิงหาคม พ.ศ. 2469)

 ธันวาคม 
120px|thumb|right|แคร์รี ฟิชเชอร์
 8 ธันวาคม – จอห์น เกล็นน์ นักขับเครื่องบิน นักบินอวกาศ และนักการเมืองชาวอเมริกัน (เกิด 18 กรกฎาคม พ.ศ. 2464)
 19 ธันวาคม – อันเดรย์ คาร์ลอฟ นักการทูตชาวรัสเซีย (เกิด 4 กุมภาพันธ์ พ.ศ. 2497)
 25 ธันวาคม – จอร์จ ไมเคิล นักร้องชาวอังกฤษ (เกิด 25 มิถุนายน พ.ศ. 2506)
 27 ธันวาคม – แคร์รี ฟิชเชอร์ นักแสดงและนักเขียนชาวอเมริกัน (เกิด 21 ตุลาคม พ.ศ. 2499)
 28 ธันวาคม – เดบบี เรย์โนลส์ นักแสดงและนักร้องชาวอเมริกัน (เกิด 1 เมษายน พ.ศ. 2475)
 31 ธันวาคม – เฮนนิง คริสโตเฟอร์เซน นักการเมืองเดนมาร์ก (เกิด 8 พศจิกายน 2482)

 รางวัลโนเบล 
right|100px
 สาขาเคมี – ฌ็อง-ปีแยร์ ซูวาจ, เฟรเซอร์ สท็อดดาร์ท และ เบน เฟริงกาMolecular Machine-Makers Grab the 2016 Nobel Prize in Chemistry. Scientific American.
 สาขาวรรณกรรม – บ็อบ ดิลลันBob Dylan Wins Nobel Prize in Literature. Wall Street Journal.
 สาขาสันติภาพ – ควน มานูเอล ซานโตสColombia's President, Juan Manuel Santos, Is Awarded Nobel Peace Prize. New York Times.
 สาขาฟิสิกส์ – เดวิด เจ. เธาเลส, ดันแคน ฮัลเดน และ ไมเคิล คอสเตอร์ลิตซ์Nobel Prize in physics given to scientists who ‘revealed the secrets of exotic matter’. The Independent.
 สาขาสรีรวิทยาหรือการแพทย์ – โอซุมิ โยะชิโนะริYoshinori Ohsumi wins Nobel prize in medicine for work on autophagy. The Guardian.
 สาขาเศรษฐศาสตร์ – โอลิเวอร์ ฮาร์ต และ เบรงต์ อาร์. โฮล์มสตรอมHarvard's Oliver Hart and MIT's Bengt Holmström just won the 2016 Nobel Prize in economics. Business Insider.

 วัฒนธรรมสมัยนิยมที่อ้างอิงถึงปีนี้ 

 วีดิโอเกม 
 คอลล์ออฟดิวตี: มอเดิร์นวอร์แฟร์ ภาค 2 และภาค 3 
 วอตช์ดอกส์ 2 ดำเนินเรื่องในเดือนพฤศจิกายนของปีนี้

 ภาพยนตร์ 
 แบทแมน อัศวินรัตติกาลผงาด (พ.ศ. 2555)
 ทรานส์ฟอร์มเมอร์ส มหาวิบัติยุคสูญพันธุ์ (พ.ศ. 2557)
 ผจญภัยดอรี่ขี้ลืม (พ.ศ. 2559)
 อัสแซสซินส์ ครีด (พ.ศ. 2559)
 โร้ควัน ตำนานสตาร์ วอร์ส (พ.ศ. 2559)